Document ID: 31978L1033

Četrta direktiva Sveta
z dne 19. decembra 1978
o spremembi Direktive Sveta 69/169/EGS o usklajevanju zakonov in drugih predpisov v zvezi z oprostitvijo prometnega davka in trošarine na uvoz v mednarodnih potovanjih
(78/1033/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker člen 1(1) Direktive Sveta 69/169/EGS z dne 28. maja 1969 o usklajevanju zakonov in drugih predpisov v zvezi z oprostitvijo prometnega davka in trošarine na uvoz v mednarodnih potovanjih [4], kakor je bila nazadnje spremenjena z Direktivo 78/1032/EGS [5], predvideva oprostitev za blago v osebni prtljagi potnikov, ki prihajajo iz tretje države, če tak uvoz nima komercialnega značaja;
ker celotna vrednost blaga, ki je upravičeno do oprostitve, ne sme presegati 25 obračunskih enot na osebo; ker v skladu členom 1(2) Direktive 69/169/EGS države članice lahko zmanjšajo to oprostitev na 10 obračunskih enot za potnike, mlajše od 15 let;
ker uvedba evropske obračunske enote v pravnih predpisih, ki so jih sprejele institucije Evropskih skupnosti na področju davčnih oprostitev ne sme povzročiti znižanja zneskov, izraženih v nacionalnih valutah, ki so sedaj upravičeni do oprostitve;
ker je treba upoštevati tudi ukrepe v korist potnikov, ki jih priporočajo specializirane mednarodne organizacije, in zlasti ukrepe iz Priloge F(3) k Mednarodni konvenciji o poenostavitvi in usklajevanju carinskih postopkov, ki jih jamči Svet za carinsko sodelovanje;
ker je ta dvojni cilj mogoče doseči tako, da se določi znesek, predviden v členu 1(1) Direktive 69/169/EGS na 40 evropskih obračunskih enot in znesek, predviden v členu 1(2) navedene direktive na 20 evropskih obračunskih enot;
ker je treba opredeliti izraz "osebna prtljaga",
SPREJEL NASLEDNJO DIREKTIVO:
Člen 1
Direktiva 69/169/EGS se spremeni:
1. Člen 1 se spremeni:
(a) Odstavek 1 se nadomesti z:
"1. Blago v osebni prtljagi potnikov, ki prihajajo iz tretjih držav, je oproščeno prometnega davka in trošarine, ob uvozu, če uvoženo blago nima komercialnega značaja in celotna vrednost blaga ne presega 40 evropskih obračunskih enot na osebo."
(b) V odstavku 2 se "10 obračunskih enot" nadomesti z "20 evropskih obračunskih enot".
(c) V odstavku 3 se "25 obračunskih enot" nadomesti s "40 evropskih obračunskih enot".
2. V členu 3 se doda odstavek:
"3. "Osebna prtljaga"; pomeni celotno prtljago, ki jo potnik ob prihodu predloži carinskim organom ter prtljago, ki jo predloži kasneje istim organom, za katero mora dokazati, da je bila ob odhodu registrirana kot spremljajoča prtljaga pri družbi, ki je odgovorna za njegov prevoz.
Opredelitev "osebna prtljaga"; ne zajema prenosnih posod, v katerih je gorivo. Vendar se lahko za vsako motorno prevozno sredstvo v taki posodi brez dajatev prenese količina goriva, ki ne presega 10 litrov, brez poseganja v nacionalne določbe, ki urejajo posedovanje in prevoz goriva."
Člen 2
1. Države članice sprejmejo ukrepe, potrebne za uskladitev s to direktivo najpozneje do 1. januarja 1979.
2. Države članice Komisijo obvestijo o predpisih, ki jih sprejmejo za izvajanje te direktive. Komisija o tem obvesti druge države članice.
Člen 3
Ta direktiva je naslovljena na države članice.
V Bruslju, 19. decembra 1978

Labels: 8
2